open-index/open-wikipedia-markdown huggingface dataset:
Kultúra s východnou lineárnou keramikou

náhľad|Kultúra s východnou lineárnou keramikou (svetlozelená)

**Kultúra s východnou lineárnou keramikou** (v Maďarsku nazývaná **kultúra s alföldskou lineárnou keramikou** alebo **kultúra s alföldskou pásikovou keramikou**, v Rumunsku aj **[[ciumeştská kultúra]]**) bola neolitická kultúra v strednej Európe, súčasť kultúry s lineárnou keramikou v širšom zmysle. Rozšírená bola vo východnom Maďarsku, priľahlom Srbsku, v rumunskom Sedmohradsku, na východnom Slovensku a v Podkarpatskej Rusi.

## Charakteristika kultúry s východnou lineárnou keramikou

Východná lineárna keramika sa od západnej odlišuje širším keramickým inventárom odlišného vzoru a pestrejšou škálou výzdobných motívov (prevažuje vlnovka, lalokovité a elipsovité útvary, špirála a meander).

Patria do nej napríklad:
*protolineárna keramika
*gemerská lineárna keramika
*szakálhátska skupina
*skupina Barca III.
*skupina Kopčany
*szilmegská skupina
*esztárska skupina
*skupina Tiszadob-Kapušany
*skupina (Veľké) Raškovce (prv skupina Sátorajaújhely)

Nadväzuje na ňu bukovohorská kultúra.

## Kultúra s východnou lineárnou keramikou na Slovensku
Kultúra s východnou lineárnou keramikou sa vyskytovala na východnom Slovensku (okrem Spiša) 5700 pred Kr. – 5 000 pred Kr. (staré datovanie 5000 – 4300 pred Kr.).

Obdobiu starej lineárnej keramiky na západnom Slovensku na východe časovo zodpovedá tzv. stupeň s protolineárnou keramikou. Obdobiu mladej lineárnej keramiky na západnom Slovensku na východe časovo zodpovedajú starý stupeň s lineárnou keramikou (skupina Barca III, skupina Kopčany) a neskôr stredný a mladý stupeň s lineárnou keramikou (gemerská lineárna keramika, skupina Tiszadob a skupina Raškovce).

Najstaršie neolitické osídlenie východného Slovenska (protolineárna keramika) je najmä v lokalitách Košice – Červený rak (výrobno-hospodársky objekt, nálezy patriace do skupiny Mehtélek, čo je okrajový prejav starčevsko-krišskej kultúry) a Slavkovce (nálezy patriace do skupiny Szatmár). V období starého stupňa bola ešte osídlená len Východoslovenská nížina (skupina  Kopčany, vyznačujúca sa  najmä čierno maľovaným ornamentom) a Košická kotlina (Barca III,  vyznačujúca sa prevládajúcou rytou výzdobou). V období mladého stupňa už boli všetky hlavné regióny  východného Slovenska (Gemer, Košická kotlina, Šarišské podolie, Východoslovenská nížina) rovnomerne osídlené. Skupina Kopčany sa transformovala na skupinu Raškovce (k čiernej farbe pribudla červená, maľovanie je jemnejšie, motívy na keramike už predznamenávajú bukovohorskú kultúru) a skupina Barca III na skupinu Tiszadob (s jemnejším rytím).

Kategória:Archeologické kultúry v Maďarsku
Kategória:Archeologické kultúry v Rumunsku
Kategória:Archeologické kultúry na Slovensku
Kategória:Archeologické kultúry na Ukrajine
Kategória:Archeologické kultúry z neolitu
Škoda 24TrBT

thumb|Prototyp trolejbusu Škoda 26Tr v Plzni
**Škoda 24TrBT** (predtým neoficiálne označovaný ako Škoda 26Tr) je nový trolejbus vyrábaný spoločnosťou Škoda (s využitím skrine **Citelis CNG** od spoločnosti Irisbus) nízkopodlažnej koncepcie. Od predchodcu (24Tr) sa odlišuje použitím novej elektrickej výzbroje Škoda Electric a ďalšími súčiastkami. Bežný cestujúci pocíti rozdiel predovšetkým hladšou, dynamickejšiou a tichšiou jazdou.

## Premávka
V premávke je momentálne len prototyp, ktorý premáva v Plzni pod číslom 507.

Kategória:Trolejbusy Škoda
Vozovňa

right|thumb|Depo v Petržalke

**Vozovňa, [[depo]]** alebo **remíza** je výraz pre miesto, kde parkujú vozidlá predovšetkým mestskej hromadnej dopravy, ak práve nie sú v premávke. Súčasťou vozovní sú často aj čerpacie stanice, umyvárne vozidiel, opravne vozidiel a ďalšie súčasti potrebné na údržbu vozidiel.

Vo vlakovej doprave sa používa výhradne termín depo.

Kategória:Dopravné stavby
Zdenko Čambal

PhDr. **Zdenko Čambal**, PhD. (18. máj 1962, Skalica) je primátor mesta Holíč. Zvolený bol za koalíciu SMER-SD, ĽS-HZDS, SNS v komunálnych voľbách v roku 2006.

Je ženatý, má jedno dieťa. Žije v Holíči, kde zároveň vykonáva funkciu primátora mesta. V roku 1981 zmaturoval na SPŠ strojníckej v Bratislave. V rokoch 2002 - 2006 úspešne ukončil bakalárske štúdium na Prírodovedeckej fakulte UMB v Banskej Bystrici. 

V auguste 2019 vstúpil spolu s bývalým predsedom TTSK Tiborom Mikušom do SNS.

## Iné projekty

## Referencie

Kategória:Primátori slovenských miest
Kategória:Slovenskí komunálni politici
Kategória:Poslanci Trnavského samosprávneho kraja
Kategória:Absolventi Prírodovedeckej fakulty Univerzity Mateja Bela v Banskej Bystrici
Kategória:Osobnosti zo Skalice
Eldest

**Eldest** je druhým dielom edície Odkaz Dračích jazdcov, autora Christophera Paoliniho. V preklade znamená Prvorodený, v slovenskom vydaní však názov preložený nie je.
Edícia mala byť pôvodne trilógiou, no Paolini sa rozhodol, že napíše aj štvrtú knihu, pretože zakončenie knihy je príliš rozsiahle. V súčasnosti pracuje na tretej časti menom Brisingr, ktorá v Amerike vyjde 23. septembra 2008 a na Slovensku 11. novembra 2008.

## O knihe
Eldest bol prvýkrát v anglickej verzii publikovaný 23. augusta 2005. Doteraz kniha vyšla i vo formáte audioknihy a e-knihy. Kniha obsahuje sprievodcu Starovekým jazykom, slovník pojmov a stručný obsah o prvej knihe tetralógie s názvom Eragon.

## Obsah

Dej prvého dielu končí, keď Eragon spolu s Vardenmi zvíťazí v pevnosti Farthen Dûru nad urgalskou armádou a v záverečnom súboji porazí Tieň. Eragonovo poslanie však ešte len začína. V druhom dieli sa Eragon so Zafirou vydá na cestu do elfského mesta Ellesméry, kde podstupuje výcvik vo vytváraní kúziel a v boji, čo sú životne dôležité schopnosti Dračieho jazdca. Medzitým musí aj jeho bratranec Roran vybojovať svoju vlastnú bitku. Eragon sa musí vysporiadať so svojou prvou láskou, bojovať s trvalými následkami zranenia, ktoré utŕžil v súboji s Tieňom a nájsť pre seba i pre Zafiru správnu cestu vo svojom živote. Od prvého dielu však Eragon dospel a zmúdrel, takže svet pre neho nie je tak čiernobiely ako kedysi. Rozhodne sa teda zasvetiť svoj život boju proti Galbatorixovej krutovláde. V boji sa stretne s ďalším jazdcom, ktorý nie je nik iný ako jeho brat-Murtagh. Murtagh mu zoberie Zar'rok, ale nezabije ho. Namiesto toho ho pustí, ale až keď Eragon žiada o zmilovanie. Zato si vyslúži u Galbatorixa trest.

## Pozri aj
* Odkaz Dračích jazdcov
* Eragon
* Brisingr
* Christopher Paolini

## Externé odkazy
* Oficiálne stránky edície
* Stránky vydavateľstva na Slovensku
* Stránky nakladateľstva v Česku

Kategória:Odkaz Dračích jazdcov
Kategória:Romány USA
Kategória:Sfilmované knihy
Camembert

**Camembert** je francúzsky mäkký syr, ktorý pochádza z Pays d'Auge v Normandii. Tento syr patrí k najznámejším syrom na svete.

## Charakteristika

Má charakteristickú plesňovú kôru so svetlohnedým mriežkovaním. Cesto slamovožltej farby býva rovnomerne zrelé, bez kriedovitosti v strede. Syr má čistú bylinkovú arómu s príjemným nádychom húb. Chuť je krémová, komplexná, s čerstvými trávovými tónmi.

## Výrobný postup

Pri výrobe sa mlieko nechá mierne ohriať, a potom sa doň vloží syridlo. Približne o hodinu až o hodinu a pol sa mlieko zrazí. Hneď potom je syrenina dostatočne pevná, aby sa plnila do dierkovaných foriem. Syry odtečú, naočkujú sa na povrchu plesňou  *[[Penicillium camemberti]]* (synonymum *[[Penicillium candida]]*) a solia sa. Nakoniec zrejú v pivniciach s vysokou vlhkosťou.

## Iné projekty

Kategória:Francúzske syry
Kategória:Syry z kravského mlieka
James Bond (rozlišovacia stránka)

**James Bond** môže byť:

* knižná a filmová postava, pozri James Bond
* príbuzný tejto knižnej a filmovej postavy, pozri James Bond Jr.
* séria filmov, pozri James Bond (filmy)
* séria kníh, pozri James Bond (knihy)
* séria komiksov, pozri James Bond (komiksy)
* séria videohier, pozri James Bond (videohry)
* hudba k týmto filmom, pozri Hudba vo filmoch o Jamesovi Bondovi
* herec; režisér filmu Def by Temptation, pozri James Bond III
* náboženský historik z Marylandu, pozri James Bond (spisovateľ)
* ornitológ (19001989), pozri James Bond (ornitológ)
* americký politik, možný prezidentský kandidát na rok 2008, pozri James Bond (politik)
* planétka, pozri 9007 James Bond
* kongregácia United Church of Canada v rokoch 19292005, pozri St. James-Bond Church (Toronto)

## Pozri aj
* James Bond Stockdale (19232005), dôstojník amerického námorníctva, politik
* Terence James Bond (* 1946, Suffolk), ornitologický umelec

Bond, James
Ultrazvuk

thumb|Spektrum zvuku
::*Ultrazvuk je aj hovorové označenie ultrasonografie, pozri [[ultrasonografia (medicína)]]*
**Ultrazvuk** sú mechanické kmity prostredia s frekvenciou vyššou, než je schopné počuť ľudské ucho, teda približne nad 20 kHz (20000 Hz). Ultrazvuk s frekvenciami od 1012 do 1014 Hz sa označuje aj ako hyperzvuk. 

Ultrazvuk vedia produkovať a používať rôzne živočíchy – napr. netopiere ho využívajú na orientáciu v priestore a lov, podobne delfíny využívajú ultrazvuk na orientáciu a lov. Ultrazvuk využívajú aj niektoré druhy hmyzu, napr. moskyty a mory. Viacero druhov živočíchov síce nevie ultrazvuk vyrobiť, ale počuje ho, napr. pes, mačka alebo myš.

## Technický ultrazvuk
Získava sa generátormi využívajúcimi prúdenie vzduchu z trysiek vysokými rýchlosťami alebo elektroakustickými meničmi využívajúcimi piezoelektrický alebo magnetostrikčný jav.

V praxi sa využíva vlastnosť ultrazvuku ohýbať sa a odrážať na materiálových prechodoch (teda tam, kde dochádza k zmene materiálu, a teda aj k zmene rýchlosti šírenia zvuku). Táto vlastnosť sa využíva napr. pri detekcii trhlín a hľadaní vnútorných dislokácií a porúch v materiáloch a technických výrobkoch nedeštruktívnym spôsobom tzv. defektoskopia.

Odrazy sa využívajú napr. na meranie vzdialeností (ultrazvukový diaľkomer), pre zistenie polohy a vzdialenosti telies v homogénnom prostredí sonar, echolot používaný postup sa volá echolokácia. Využitie v ponorkách a pri rybolove pri vyhľadavaní rýb.

V medicíne sa používa napríklad pri lekárskom vyšetrení, pretože ultrazvukové vlny prechádzajú telom a odrážajú sa od jednotlivých orgánov. Odrazené vlny možno počítačovo previesť do formy obrazu (sonografia). Najbežnejším príkladom je vyšetrenie ľudského plodu v tele matky.

Ultrazvuk sa využíva aj na čistenie, kde sa využíva kavitácia – mechanické odstránenie nečistôt rýchlymi nárazmi kvapaliny rozkmitanej ultrazvukom na čistený predmet. Technológia sa používa na čistenie zložitých tvarových dielov, napr. ložísk, šperkov, optického skla, chirurgických a dentálnych nástrojov a pod.

Ďalšou možnosťou technického využitia je zvlhčovanie vzduchu, keď sa voda „rozpráši“ ultrazvukovým generátorom na malé čiastočky, ktoré sú schopné sa vznášať vo vzduchu. Pretože voda nebola zahrievaná, vytvára sa vodná hmla bez pár. Táto technológia sa využíva aj pri inhaláciách, kde v inhalačnom prístroji sa „rozprašuje“ voda, resp. liečivo vo forme kvapaliny bez jeho ohrevu.

Ultrazvuk sa využíva aj na presné obrábanie a rezanie materiálov, keď sa rezný nástroj rozkmitá ultrazvukom.

V chemických laboratóriách na miešanie malých objemov látok.

## Iné projekty
Kill ’Em All

***Kill 'Em All*** je prvý štúdiový album americkej thrashmetalovej kapely Metallica. Dodnes sa ho v USA predalo vyše 4 a pól milióna kusov, a celosvetový predaj prekročil 9 miliónovú métu.

## Zoznam skladieb
# „Hit the Lights“ (Hetfield, Lars Ulrich) – 4:17
# „The Four Horsemen“ (Hetfield, Ulrich, Mustaine) – 7:13
# „Motorbreath“ (Hetfield) – 3:08
# „Jump in the Fire“ (Hetfield, Ulrich, Mustaine) – 4:41
# „Anesthesia) Pulling Teeth“ (Burton) – 4:14
# „Whiplash“ (Hetfield, Ulrich) – 4:09
# „Phantom Lord“ (Hetfield, Ulrich, Mustaine) – 5:01
# „No Remorse“ (Hetfield, Ulrich) – 6:26
# „Seek & Destroy“ (Hetfield, Ulrich) – 6:55
# „Metal Militia“ (Hetfield, Ulrich, Mustaine) – 5:11

## Zostava
* James Hetfield - spev, rytmická gitara      
* Kirk Hammett - sólová gitara
* Lars Ulrich - bicie 
* Cliff Burton - basová gitara

## Zaujímavosti
* Pieseň „The Four Horsemen“ pôvodne napísal Dave Mustaine a mala názov „The Mechanix“. Metallica ju hrala často na svojich prvých koncertoch. Po Mustaineovom odchode, Hammett pridal pomalú, melodickú strednú sekciu. Hetfield napísal nový text a kapela ju premenovala na „The Four Horsemen“. Mustaine ponechal zrýchlenú verziu tejto piesne, vypustil The z názvu a dostala sa na prvý album Megadeth, *[[Killing Is My Business... And Business Is Good!]]*.
* Album sa mal pôvodne volať *Metal Up Your Ass* ale vydavateľstvo tento názov odmietlo. Cliff Burton na to reagoval slovami "Kill 'em all!" („Všetkých ich zabite!“), čo následne skupina použila ako nový názov.

Kategória:Albumy Metallicy
Kill 'Em All
Kill 'Em All
Master of Puppets

***Master of Puppets*** je tretí album kapely Metallica, vydaný 3. marca 1986. Album dosiahol 29. priečku v rebríčku Top 200 magazínu "Billboard". Dodnes sa z neho iba v Amerike predalo 8 miliónov kopií. Bol to posledný album, ktorý kapela nahrala s basgitaristom Cliffom Burtonom a platí o ňom, že je to miľník v histórií heavy metalu. Časopis *[[Rolling Stone]]* umiestnil *Master of Puppets* na 167. priečku v jeho rebríčku *500 najlepších albumov všetkých čias*. Magazín Kerrang! umiestnil album Master of Puppets na druhé miesto zo 100 najlepšich rockových albumov vôbec. Tiež sa umiestnil na prvom mieste v zozname zostavenom na metal-rules.com a v rebríčku *Top 100 Metal Albums of All Time.* 
Dodnes sa ho v USA predalo vyše 8 miliónov kusov a celosvetový predaj prekročil 15 miliónovú métu.

## Zoznam skladieb
# „Battery“ (Hetfield, Ulrich) – 5:12
# „Master of Puppets“ (Burton, Hammett, Hetfield, Ulrich) – 8:36
# „The Thing That Should Not Be“ (Hammett, Hetfield, Ulrich) – 6:37
# „Welcome Home (Sanitarium)“ (Hammett, Hetfield, Ulrich) – 6:27
# „Disposable Heroes“ (Hammett, Hetfield, Ulrich) – 8:16
# „Leper Messiah“ (Hetfield, Ulrich) – 5:40
# „Orion (Instrumental)“ (Burton, Hetfield, Ulrich) – 8:28
# „Damage, Inc.“ (Burton, Hammett, Hetfield, Ulrich) – 5:29

## Zostava
* James Hetfield – spev, rytmická gitara      
* Kirk Hammett – rytmická a sólová gitara
* Lars Ulrich – bicie 
* Cliff Burton – basová gitara

## Zaujímavosti
* Na oslavu 20. výročia vydania albumu, Metallica hrala celý album na turné Escape from the Studio '06. Tieto koncerty obsahovali aj prvé kompletné vystupenie inštrumentálnej piesne „Orion“ (aj keď strednú pasáž tejto pesničky hrali na rôznych koncertoch ako súčasť basového sóla začiatkom devädesiatych rokov). Titulná skladba „Master of Puppets“ sa umiestnila na 51. mieste v rebríčku **"The Greatest Guitar Solos"** v časopise Guitar World.

## Coververzie
* Vo februári 2002 progresívnometalová kapela Dream Theater odohrala na svojom koncerte celý album. 
* 5. apríla 2006 bolo vydanie časopisu *[[Kerrang!]]* venované tomuto albumu, a poskytlo čitateľom album coververzií *[[Master Of Puppets: Remastered]]*.

## Referencie

Kategória:Albumy Metallicy
Kategória:Hudobné albumy z 1986
U Thant

**U Thant** (* 22. január 1909, Pantanaw – † 25. november 1974, New York) bol barmský diplomat a v období od novembra 1961 do decembra 1971 tretí generálny tajomník OSN.

## Osobný život
U Thant sa narodil na severe Barmy (teraz Mjanmarsko). Bol najstarší zo štyroch detí, jeho rodičia boli roľníci a obchodníci s ryžou. Vyštudoval Národnú strednú školu v rodnom Pantanawe, neskôr študoval dejiny na univerzite v Rangúne. Jeho otec bol jeden zo zakladateľov Barmskej výskumníckej spoločnosti. Keď mal Thant štrnásť rokov, jeho otec zomrel, čím sa jeho rodina dostala do finančných ťažkostí. Po doštudovaní na univerzite, vrátil sa do rodného Pantanawu aby vyučoval na Národnej strednej škole, neskôr sa v 25 rokoch stal jej riaditeľom. Prispieval do rôznych novín a magazínov a prekladal knihy.

## Kariéra
V roku 1947 bol barmskou vládou menovaný riaditeľom tlače, o rok neskôr riaditeľom rozhlasu a v roku 1949 sa stal tajomníkom vlády pre ministerstvo informácii. V rokoch 1951 až 1957 bol tajomníkom predsedu vlády U Nua, s ktorým sa zoznámil už počas svojho pôsobenia na Národnej škole. Bol taktiež tajomníkom prvého Ázijsko-Afrického summitu roku 1955, ktorý položil základy Hnutia nezúčastnených krajín. V rokoch 1957 až 1961 bol stálym predstaviteľom Barmy pri OSN. Aktívne sa zapájal do jednaní o nezávislosti Alžírska. V roku 1960 mu barmská vláda udelila honorárny titul *Maha Thray Sithu*.

3. novembra 1961 bol jednomyseľne zvolený do pozície zastupujúceho generálneho tajomníkom OSN, aby naplnil funkčné obdobie Daga Hammarskjölda. 30. novembra bol jednomyseľne zvolený za plnohodnotného generálneho tajomníka OSN na štvorročné obdobie, v ktorom sa aktívne podieľal na ukončení Kubánskej krízy a ukončenie občianskej vojny v Kongu.

Po skončení jeho prvého obdobia, bol na odporúčanie Bezpečnostnej rady OSN zvolený na druhé obdobia. Počas tejto doby vstúpilo do OSN mnoho nových afrických a ázijských krajín. U Thant bol odporcom apartheidu v JAR a ostro proti nemu vystupoval. Podieľal sa taktiež na rokovaniach v Jemene v roku 1962 a v Bahrajne roku 1968, ktoré zabránili vypuknutiu konfliktov. Bol kritizovaný zo strany USA a Izraela, kvôli jeho rozhodnutiu stiahnuť jednotky zo Sinajského polostrova, ktoré tam boli od ukončenia Suezskej krízy. 

U Thant kritizoval Spojené štáty americké, kvôli vojne vo Vietname. Pokúšal sa sprostredkovať mierové rokovania medzi Washingtonom a Hanojom, ktoré však boli odmietnuté zo stran USA. V januári roku 1971 vyhlásil, že už nebude kandidovať na tretie funkčné obdobie a 31. decembra rezignoval.

Zomrel 25. novembra 1974 na rakovinu pľúc v New Yorku. Vojenská správa v Barme odmietla pochovať U Thanta s poctami. Jeho telo bolo prevezené do Rangúna, kde bolo v deň jeho pohrebu ukradnuté študentmi, ktorí nesúhlasili s dehonestujúcim pohrebom U Thanta. Po sérii nezhôd medzi barmskou vládou a demonštrujúcimi študentmi, vláda tvrdo potlačila demonštrácie a pochovala U Thanta pri pagode v Rangúne.

## Iné projekty

Kategória:Mjanmarskí diplomati
Kategória:Mjanmarskí politici
Kategória:Generálni tajomníci OSN
Kategória:Rádioamatéri
Infrazvuk

**Infrazvuk** sú mechanické kmity prostredia s frekvenciou nižšou ako je ľudské ucho schopné vnímať, teda pod 16 či 20 Hz. Takúto frekvenciu majú napr. seizmické vlny pri zemetrasení či nízkofrekvenčné vibrácie strojov. Dlhotrvajúce pôsobenie infrazvuku na ľudský organizmus je škodlivé.

Kategória:Zvuk
Ride the Lightning

***Ride the Lightning*** je druhý štúdiový album americkej metalovej skupiny Metallica, ktorý vyšiel 27. júla 1984. Dodnes sa ho v USA predalo vyše 7 miliónov kusov a celosvetový predaj prekročil 13 miliónovú métu.

## Charakteristika
* *Ride the Lightning* je často oslavovaný fanúšikmi http://www.epinions.com/musc_mu-125330 ako klasika thrash metalového žánra, a je spájajúci mostík medzi albumami *[[Kill ’Em All]]* a *[[Master of Puppets]]*, posúvajúci thrash metal od jeho debutu k progresívnej a viac vyvinutej oblasti na albume *Master of Puppets* a *[[…And Justice for All (album)|...And Justice for All]]*.
* *Ride the Lightning* obsahuje šialenú rýchlosť *Kill ’Em All* v skladbe ako „Trapped Under Ice“, ale obsahuje aj dlhšie, symfonickejšie ladené skladby ako záverečná 9 minútová inštrumentálka „The Call of Ktulu“.
* *Ride the Lightning* je označovaný ako prvý z "neoficiálnej trilógie" albumov Metallicy, ktoré prejavujú určitú podobnosť v koncepte. Za "trilógiu" sú považované najmä inštrumentálne skladby, ktoré robia metal vážnejším a sú to zároveň najviac rešpektované diela Metallicy.
* *Ride the Lightning* sa umiestnil na 3. mieste v zozname zostavenom na metal-rules.com a v rebríčku **Top 100 Metal Albums of All Time.** http://metal-rules.com/polls/index.php?id=6 

## Kontroverzia
So stúpajúcou kritickou a komerčnou pozornosťou na tento album, kapela bola prvýkrát obvinená z priklonenia sa ku komercii, a to kvôli pomalšiemu tempu skladieb ako napr. „Fade to Black“, aj keď mnoho fanúšikov oponovalo, že práve táto zmena, viditeľná na albume *Ride the Lightning*, pomohla Metallice stať sa takou dôležitou kapelou vo svojom žánri. Tieto obvinenia boli ale neporovnateľné s tými, ktorým kapela čelila po vydaní albumu Metallica v roku 1991, či pri vydaní albumu Load v roku 1996 a v roku 2003 pri albume St. Anger.

## Zoznam skladieb
# „Fight Fire with Fire“ (Burton, Hetfield, Ulrich) – 4:45
# „Ride the Lightning“ (Burton, Hetfield, Mustaine, Ulrich) – 6:41
# „For Whom The Bell Tolls“ (Burton, Hetfield, Ulrich) – 5:09
# „Fade to Black“ (Burton, Hammett, Hetfield, Ulrich) – 6:59
# „Trapped Under Ice“ (Hammett, Hetfield, Ulrich) – 4:08
# „Escape“ (Hammett, Hetfield, Ulrich) – 4:24
# „Creeping Death“ (Burton, Hammett, Hetfield, Ulrich) – 6:35
# „The Call of Ktulu“ (Burton, Hetfield, Mustaine, Ulrich) – 8:55

## Zostava
* James Hetfield - spev a rytmická gitara 
* Kirk Hammett - rytmická a sólová gitara
* Lars Ulrich - bicie 
* Cliff Burton - basová gitara

## Single
* „Fade to Black“ bol vydaný ako promo singel v roku 1984.
* „For Whom the Bell Tolls“ bol vydaný ako promo singel, s dvoma verziami tejto skladby, upravená verzia na strane A a albumová verzia na strane B.
* Druhá strana singla „Creeping Death“ bol pôvodný „Garage Days Revisited“, ktorý obsahoval „Am I Evil?“ od kapely Diamond Head a „Blitzkrieg“ od kapely Blitzkrieg.

## Zaujímavosti
* V piesňach „Ride the Lightning“ a „The Call of Ktulu“ je uvedený ako autor aj Dave Mustaine, napriek tomu, že v kapele nepôsobil už rok. Niektoré riffy z „The Call of Ktulu“ počuť v skladbe od Megadeth „Hangar 18“.

Kategória:Albumy Metallicy
Kategória:Hudobné albumy z 1984
Panorama Towers (Bratislava)

náhľad|Panorama Towers po dokončení vo februári 2016
[náhľad|Panorama Towers a [Tower 115]]

**Panorama Towers** (predtým **Panorama City**) je administratívno-bytový komplex na Landererovej ulici v Bratislave. Dvojica vežiakov je v súčasnosti druhými najvyššími obytnými budovami na Slovensku, hneď po Klingerke, ktorá prevzala toto prvenstvo s výškou 115 metrov. Tvoria ich dve 33-podlažné, 112 metrov vysoké veže trojuholníkového pôdorysu. Vo vežiach sa nachádza 606 bytov, súčasťou projektu sú aj kancelárske priestory vysokého štandardu. Názov *Panorama Towers* má naznačovať, že budovy výrazným spôsobom ovplyvnia panorámu mesta Bratislava a panoramatický výhľad na mesto bude z oboch veží. Objekt dizajnoval španielsky architekt Ricardo Bofill a samotný projekt spracovala kancelária PT spol. s r. o., pod taktovkou architekta Juraja Hermanna. Projekt bol niekoľko krát upravovaný a prípravná fáza pred realizáciou trvala niekoľko rokov. Výstavba sa začala v júli 2013 a kolaudácia prebehla v roku 2016. Developerom je J&T REAL ESTATE, A. S. (JTRE) spriaznený s J&T.

Panorama Towers sa nachádza v bezprostrednej blízkosti zrekonštruovanej výškovej budovy Tower 115 a v oblasti, kde je vo výstavbe alebo v pláne viacero výškových budov a mrakodrapov (Sky Park, Twin City, Eurovea 2).

Súčasťou projektu bolo aj zbúranie budovy, ktorá sa nachádzala vedľa Tower 115 a slúžila ako centrála TASR.

## Iné projekty

## Pozri aj
* Zoznam najvyšších budov v Bratislave

## Externé odkazy
* Oficiálna stránka budovy
* Článok o projekte na etrend.sk 

Kategória:Výškové budovy v Bratislave
Kategória:Architektúra z 2014
Foundation For the Future News

**Foundation for the Future News** je informačný spravodaj vydávaný Foundation for the Future so sídlom v Bellevue v štáte Washington v USA. Doteraz bolo vydaných 12 čísiel.

## Externé odkazy
* http://www.futurefoundation.org 
* http://www.futurefoundation.org/publications/index.htm#newsletters 

Kategória:Futurologické časopisy
Kategória:Časopisy v USA
Humanity 3000 News

**Humanity 3000 News** je informačný spravodaj, ktorý vydávala americká Nadácia pre budúcnosť.

Vyšli len 2 čísla, v rokoch 1998 a 1999. Čísla boli venované projektu Humanity 3000, ktorý bol zameraný na veľmi dlhodobú budúcnosť na 1 000 rokov dopredu teda na budúcnosť ľudskej civilizácie do roku 3000. Čísla obsahovali informácie o výsledkoch seminárov organizovaných v rámci tohto projektu.

## Odkazy
* http://www.futurefoundation.org/publications/index.htm#newsletters 

Kategória:Časopisy v USA
Kategória:Futurologické časopisy
Ray Kurzweil

**Ray Kurzweil** (* 12. február 1948) je americký vizionár, inovátor, futurológ, mysliteľ a high-tech podnikateľ. 

## Kariéra
Je vynálezcom prvého stroja pre nevidomých, ktorý transformuje písaný text na reč. Je zakladateľom a vedúci firmy Kurzweil Technologies, Inc. Zaoberá sa spojením ľudskej senzitivity a umelej inteligencie. Zaoberá sa tiež počítačovým komponovaním hudby, rozpoznávaním písma a počítačovou syntézou a rozpoznávaním reči. Tvrdí, že v roku 2030 budú ľudia schopní downloadovať svoj mozog do počítača. Zaoberá sa singularitou.

## Bibliografia
* Kurzweil, Ray: The Age of Intelligent Machines. MIT Press, Cambridge, Massachusetts 1990, ISBN 0-262-11121-7 
* Kurzweil, Ray: The Age of Spiritual Machines. When Computers Exceed Human Intelligence. Viking Penguin, 1999, Viking, Penguin Books, New York, New York, 2000, ISBN 0-670-88217-8
* Kurzweil, Ray (editor): The Ray Kurzweil Reader. A collection of essays by Ray Kurzweil published on KurzweilAI.net 2001-2003. KurzweilAI.net, 2003, on-line verzia na http://media.kurzweilai.net/kain/pub/RayKurzweilReader.pdf 
* Kurzweil, Ray, Grossman, Terry: Fantastic Voayage. Live Long Enough to Live Forever. Rodale, 2004
* Kurzweil, Ray: The Singularity is Near. When Humans Transcend Biology. Viking, A Member of Penguin Group, Inc., New York, New York 2005, ISBN 0-670-03384-7
* Richards, Jay W. (editor), Kurzweil, Ray, Gilder, George, F., Searle, John, Dembski, William, Denton, Michael, Ray, Thomas: Are We Spiritual Machines ? Ray Kurzweil vs. The Critics of Strong A.I. Discovery Institute, 2002
* Kurzweil Ray, How to Create a Mind: The Secret of Human Thought Revealed, ISBN 978-1-101-60110-5 vydané 13. novembra 2012

## Filmografia
* Transcendent Mandokumentárny film z roku 2009

## Externé odkazy
* KurzweilAI.net 

Kategória:Futurológovia
Kategória:Transhumanizmus
Kategória:Podnikatelia USA
Kategória:Výskumníci v oblasti umelej inteligencie
Kategória:Absolventi MIT
Soufrière (Guadeloupe)

**Soufrière** je názov aktívneho stratovulkánu, nachádzajúceho sa na západnej polovici ostrova Guadeloupe. S výškou 1&nbsp;467&nbsp;m je to zároveň najvyšší vrch Malých Antíl. Vek vulkánu sa odhaduje na 200&nbsp;000&nbsp;rokov. Približne pre 100&nbsp;000&nbsp;rokmi sa následkom plínijskej erupcie vytvorila kaldera, neskôr v nej vyrástol nový kráter. Po dvoch kolapsoch kaldery (pred 11&nbsp;500 a 3&nbsp;100&nbsp;rokmi) nadobudla sopka súčasný tvar.

## Erupcie
Soufrière je pomerne pokojne eruptujúci vulkán, na rozdiel od *nedaľekého suseda* - sopky Soufrière Hills na Montserrate. Prvé historicky zaznamenané erupcie sú z roku 1690, odvtedy vybuchla asi sedemkrát. Posledná erupcia z roku 1976 si vyžiadala evakuáciu obyvateľov mesta Basse-Terre. O tejto erupcii bol natočený aj dokumentárny film Wernera Herzoga - *La Soufrière*.

## Turistika
Sopka sa nachádza v Národnom parku Guadeloupe a je jeho najvyšším vrcholom. Na vrchol vedie viacero turistických trás.

## Iné projekty
.

## Externé odkazy
*www.volcano.si.edu - stratovulkán Soufrière na Global Volcanism Program 

Kategória:Sopky zámorských území Francúzska
Kategória:Sopky Karibiku
Kategória:Aktívne sopky
Kategória:Stratovulkány
Kategória:Guadeloupe
Kategória:Tisícovky
Mankala

450px|thumb|right|Mankalová hracia doska

**Mankala** (angl. *Mancala*) je súhrnný názov doskových hier pochádzajúcich z Afriky a niektorých oblastí Ázie. V histórii týchto oblastí zohrali porovnateľnú ulohu, ako napr. šach v Európe.

## Pravidlá
Základom všetkých mankalových hier je doska obvykle tvorená 14 jamkami. Na každej strane je 6 menších jamiek a po krajoch sa nachádzajú 2 veľké jamky. Na začiatku sa do každej jamky umiestni určitý počet kameňov. Hráči sa v ťahaní striedajú a ťahajú tak, že zoberú všetky kamene z niektorej jamky a rozsypú ich po jednom v protismere hodinových ručičiek. Úlohou je spravidla nazbierať viac kameňov ako súper.

## Varianty
Pravidlá mankalových hier sa zvyknú viac či menej líšiť, najznámejšie varianty sú:
* Kalah
* Oware
* Sungka

## Externé odkazy
* mankala (oware) v slovenčine
* mankala (kalah) v slovenčine 

Kategória:Doskové hry
Anjeli a démoni (kniha)

***Anjeli a démoni*** je názov dobrodružného románu od spisovateľa Dana Browna. Kniha bola prvá zo série s Robertom Langdonom, hlavným hrdinom.

## Príbeh

Starodávne bratstvo iluminátov (osvietených) je odvekým nepriateľom akéhokoľvek náboženstva.  Hlavne však katolíckej cirkvi. Toto bratstvo bolo tvorené vedcami a veľkými učencami ako napr. Galileo Galilei, ktorí sa snažili poprieť existenciu Boha a dokázať vznik a fungovanie sveta na základe vedy. Američan, historik umenia Robert Langdon bol pozvaný do vedeckého inštitútu CERN vo Švajčiarsku aby pomohol riešiť vraždu Leonarda Vetru, jedného z najlepších tamojších vedcov, ktorý sa snažil pomocou vedy dokázať existenciu Boha. Langdon sa dozvedá o látke zvanej antihmota. Vetrova dcéra, taktiež vedkyňa, poúča Langdona o obrovských ničivých účinkoch antihmoty. Nato sa zistí, že najväčšiu dosiaľ vyrobenú vzorku antihmoty ukradli ilumináti, a ich najväčšou túžbou je počas konkláve zrovnať pomocou antihmoty Vatikán so zemou. Akoby nebolo dosť, si vezmú štyroch kardinálov, najväčších favoritov na post nového pápeža ako rukojemníkov.

Kategória:Knihy Dana Browna
Kategória:Knihy z 2000
Kategória:Romány USA
Kategória:Sfilmované knihy
Gramofón

[thumb|Gramofón zo začiatku [20. storočia]]
right|thumb|Gramofón z roku 1979

**Gramofón** je prístroj slúžiaci na prehrávanie gramofónových platní. Jeho vynálezcom je Emile Berliner, ktorý si ho nechal patentovať v roku 1887.

Vyvinul sa z fonografu. Pôvodne bol mechanický (kľukový), neskôr elektrický. 

Gramofón obsahuje nasledovné časti: mechanizmus, ktorý otáča platňu dookola na platňovom tanieri a prenosku. Na konci prenosky je tenučká oceľová ihla, ktorá sa pri prechádzaní „kopčekov“, ktoré nesú záznam platne, rozkmitá a vydáva tak veľmi slabý zvuk. Aby však záznam platne bolo počuť, treba použiť zosilňovač. Gramofón mal najväčší rozmach približne v 50. až 80. rokoch. 

Výraz „oceľová ihla“ nie je celkom správny, aj keď na starých, výlučne mechanických (neelektrických) gramofónoch z čias medzi svetovými vojnami až do 50 – 60 rokov (v ČSR) sa používal mechanický prevod z takejto ihly priamo na membránu, ktorá bola umiestnená v nezameniteľnej ozvučnici v tvare veľkej „trúby“ – to je vlastne dodnes symbol fonografu. Tu sa však používali šelakové platne s vysokými otáčkami (78 otáčok za minútu), ramienko s takouto ihlou bolo pomerne ťažké, čo nevyhnutne znižovalo životnosť a kvalitu aj tak mäkkého šelakového materiálu.

## Prenoska

náhľad
Elektricky ozvučené gramofóny majú na konci ľahkého ramienka, ktoré dosadá na vinylovú platňu s minimálnym tlakom (20 mN, alebo 1 – 5 gramov) takzvanú prenosku – teda menič mechanických kmitov na elektrický signál. Až z tejto prenosky vyčnieva pod veľmi šikmým uhlom tzv. „ihla“, je to však skôr vložka tvaru kovovej trubičky na konci ešte zohnutá do smeru roviny platne – horizontálne, ale na konci tejto trubičky je malý „zúbok“, vlastne hrot prenosky, buď zo zafíru, alebo diamantu, ktorý je veľmi precízne opracovaný a teda šetrí povrch drážky samotnej platne. Keďže prítlak je menší, nižšie sú aj otáčky – pre „single“ platne (malé s 1 – 2 skladbami na stranu) je to 45 ot./min., pre „Long Play“ – dlhohrajúce je to 33 aj tretina ot./min. 

Chvenie sa touto trubičkou prenáša na sústavu buď piezoelektrických snímačov (lacnejšie, menší rozsah, väčší prítlak až 5g a väčší výstupný signál), alebo medzi magnetické snímače (drahšie a kvalitnejšie, diamantový hrot, plný rozsah, ale nižšie napätie a navyše v závislosti na rýchlosti otáčania platne, ale toto sa rieši kvalitným tzv. korekčným medzizosilňovačom).

Samozrejme, kvalita závisí aj od výrobcu a toho, čím výrobca v danej prenoske inú konkurenciu. Dôležitý je najmä frekvenčný rozsah, ale aj to, ako budú jednotlivé frekvenčné pásma interpretované. Niekomu môžu vyhovovať plnšie basy, iný dáva prednosť vyrovnanému rozsahu a brilantným výškam.

## Iné projekty

Kategória:Hudobné prehrávače
Granát

**Granát** môže byť
* skupina kubických kremičitanových minerálov pozri skupina granátu
* druh feritu, pozri granát (ferit)
* vo vojenstve: druh zbrane, pozri granát (munícia), ručný granát
* v športe: kovová alebo plastová napodobenina vojenského granátu používaná na hádzanie, pozri granát (šport)
* v potravinárstve: druh bieleho pečiva tvaru granátu, pozri granát (pečivo)
* druh piva, pozri Granát (pivo)
*špecifická veľkosť LLDPE baliacej fólie, pozri granát fólia
Zoltán Kodály

**Zoltán Kodály** (* 16. december 1882, Kecskemét, Maďarsko – † 6. marec 1967, Budapešť) bol maďarský hudobný skladateľ a pedagóg.

## Životopis
Bol synom železničného úradníka, študoval v Trnave a na budapeštianskej hudobnej akadémii, kde od roku 1907 pôsobil ako profesor. Spolu s Bélom Bartókom sa podieľal na zbere ľudových piesní a svoje folklórne znalosti uplatnil v skladateľskej činnosti. Ku Kodályho významným dielam patrí napríklad kantáta „Psalmus Hungaricus“ (1923), opera „Háry János“ (1925), orchestrálna suita „Tance z Galanty“ (1934), sonáta pre sólové violončelo (1915) alebo Te Deum (1936), ktoré napísal na oslavu 250. výročia oslobodenia Budapešti z Tureckej nadvlády (1936). 

Výrazne sa zaslúžil o rozmach organizovanej hudobnej výchovy v Maďarsku. V roku 1963 ho zvolili za prezidenta Medzinárodnej spoločnosti pre hudobnú výchovu (International Society for Music Education - ISME).

Životu a dielu Zoltána Kodálya, jeho hudobno-výchovnej koncepcii a jeho vzťahom k Slovensku sa aktívne venoval slovenský hudobný pedagóg profesor Alexander Melicher.

## Vybrané diela
* *Sonata for Violoncello and Piano* (1909 – 1910)
* *Adagio for violin and piano*
* *Dances of Galanta*
* *Psalmus Hungaricus*
* *Dances of Marosszék*
* *Háry János* 
* *Te Deum* 
* *Missa brevis* (1943 – 1944)

## Literatúra
* Alexander Melicher: "Vzťahy Zoltána Kodálya k Slovensku a rozšírenie jeho hudobno-výchovnej koncepcie vo svete". Habilitačná práca, Banská Bystrica 1980
* Alexander Melicher: "O vzťahoch Mikuláša Schneidera-Trnavského k Zoltánovi Kodályovi". Vlastivedný zborník Západné Slovensko č. 7, Obzor 1980
* Alexander Melicher: "Zoltán Kodály a jeho vzťah k Slovensku". In: Hudobný archív 4, Matica slovenská 1981
* Alexander Melicher: "Nad listami Mikuláša Schneidera-Trnavského Zoltánovi Kodályovi". In: Hudobný archív 10, Matica slovenská 1987

## Externé odkazy
* Čestní prezidenti ISME 

## Iné projekty

Kategória:Narodenia v 1882
Kategória:Úmrtia v 1967
Kategória:Maďarskí hudobní skladatelia
Kategória:Maďarskí hudobní pedagógovia
Kováč

**Kováč** môže byť:

* človek zaoberajúci sa kováčstvom, pozri kováčske remeslo
* priezvisko, pozri Kováč (priezvisko), napr.:
** Alexander Kováč (* 1912), slovenský dôstojník, účastník SNP
** Branislav Kováč (* 1976), slovenský rapper
** Daniel Kováč (1903 – 1974), slovenský evanjelický kňaz
** Dominik Kováč (1907 – 1970), slovenský dôstojník, účastník SNP
** Dušan Kováč (* 1942), slovenský historik
** Eduard Kováč (* 1960), slovenský futbalista
** Igor Kováč (* 1969), slovenský atlét
** Igor Kováč (*1964), slovenský herec, dabér, žurnalista, režisér a fotograf
** Ján Kováč, viacero osôb
** Jozef Kováč, viacero osôb
** Kristián Kováč (* 1981), slovenský hokejista
** Ladislav Kováč, viacero osôb
** Marián Kováč (* 1959), slovenský politik, poslanec FZ (KSS, SDĽ)
** Matej Kováč, viacero osôb
** Michal Kováč (1930 – 2016), prvý prezident novodobej Slovenskej republiky, brat Dušana
** Michal Kováč (rozlišovacia stránka), viacero osôb
** Mikuláš Kováč (1934 – 1992), slovenský básnik
** Milan Kováč, viacero osôb
** Miloš Kováč (1970 – 2007), slovenský športový novinár a komentátor
** Miroslav Kováč, viacero osôb
** Pavol Kováč (* 1914), slovenský dôstojník, účastník SNP
** Radoslav Kováč (* 1979), český futbalista
** Roman Kováč (* 1940), slovenský politik, minister zdravotníctva
** Štefan Kováč (* 1940), slovenský politik, poslanec FZ (VPN)
** Vincent Kováč (1915 – 1968), slovenský politik, poslanec SNR
** Vladimír Kováč, viacero osôb
** Vojtech Kováč, viacero osôb
** Zdenek Kováč (* 1947), slovenský politik, poslanec FZ (KSS)
** Alena Kováčová (* 1978), slovenská basketbalistka
** Elena Berková-Kováčová (1896 – 1989), slovenská spisovateľka
** Eva Kováčová, viacero osôb
** Ivana Kováčová (* 1992), slovenská gymnastka
** Zuzana Kováčová, slovenská vzpieračka

## Pozri aj
* Kovač
* Kovács
* Kováčik
Hľadanie strateného času

[thumb|Prvá strana románu s rukopisnými poznámkami Marcela Prousta bola vydražená v roku 2000 za 663 750 [anglická libra|£]]
**Hľadanie strateného času** () je román Marcela Prousta, jeho najznámejšie dielo.

Je to moderný psychologický román, uvádza čitateľa do prostredia vyššej spoločnosti od prelomu 19. a 20. storočia po 1. svetovú vojnu. Autor novým spôsobom oživil vnútorný život hrdinu - pána Swanna - prostredníctvom oživovania spomienok, vyvolávaných aj náhodnými podnetmi. Autor dokazuje, že minulosť, zdanlivo zabudnutá a prekrytá novými zážitkami, v nás trvá a ovplyvňuje povahu človeka.

Román je rozdelený na sedem častí:
* *Na Swannovej strane*
* *V tieni kvitnúcich dievčat*
* *Svet Guermanovcov*
* *Sodoma a Gomora*
* *Uväznená*
* *Zmiznutá Albertína*
* *Čas nájdený*

## Filmové spracovania
O filmové stvárnenie sa pokúšali Luchino Visconti a Joseph Losey, avšak z finančných dôvodov neboli ich projekty realizované. Navzdory svojej dejovej zložitosti sa román predsa len dočkal sfilmovania. V roku 1984 natočil Volker Schlöndorff film *Svannova láska* (*Un Amour de Swann*). Film vychádza z druhej časti prvého dielu a je doplnený i o niektoré deje z ďalších dielov. Hlavné úlohy stvárnili Jeremy Irons a Ornella Muti, vo vedľajších sa objevili napr. Alain Delon alebo Fanny Ardantová.

V roku 1999 sfilmoval Raúl Ruiz posledný diel románu - *Čas nájdený* (*Le Temps retrouvé*) s Catherine Deneuveovou v hlavnej úlohe.

V roku 2000 adaptovala veľmi voľne Chantal Akermanová 5. diel vo filme *Zajatkyňa* (*La Captive*).

## Referencie


## Iné projekty

Kategória:Francúzske romány
Kategória:Literárne diela odohrávajúce sa v Paríži
Kategória:Sfilmované romány
Wolfgang Hohlbein

**Wolfgang Hohlbein** (* 15. august 1953, Weimar, Nemecko) je nemecký spisovateľ žánru sci-fi, horor a fantasy. Patrí medzi najčítanejších súčasných nemeckých spisovateľov. Je autorom viac ako 200 kníh, z ktorých značná časť bola preložená do rôznych jazykov. K jeho najznámejším dielam patrí trilógia *Die Chroniken der Elfen* (Kroniky Elfov).

## Iné projekty

Kategória:Nemeckí spisovatelia
Kategória:Osobnosti z Weimaru
Soufrière

**Soufrière** (príp. **La Soufrière**) môže byť:
* sopka:
** sopka v Guadeloupe, pozri Soufrière (Guadeloupe)
** sopka na ostrove Svätý Vincent, pozri Soufrière (Svätý Vincent a Grenadíny)
** sopka na ostrove Montserrat, pozri Soufrière Hills
** vulkanické centrum na Svätej Lucii, pozri Qualibou
* sídlo:
** na Svätej Lucii, pozri Soufrière (sídlo, Svätá Lucia)
** dedina v Dominike, pozri Soufrière (Dominika)
** dedina v Haiti, pozri Soufrière (dedina, Haiti)
* rieka v Haiti, pozri Soufrière (rieka, Haiti)
* dokumentárny film režiséra Wernera Herzoga z roku 1977, pozri La Soufrière (film)
Turné štyroch mostíkov

**Turné štyroch mostíkov** (nem. *Vierschanzentournee*) je séria štyroch pretekov v skokoch na lyžiach ktoré sa konajú v Nemecku a Rakúsku.

## Mostíky

Kategória:Súťaže v skokoch na lyžiach
Kategória:Skoky na lyžiach v Nemecku
Kategória:Skoky na lyžiach v Rakúsku
Edvard Grieg

**Edvard Hagerup Grieg** (* 15. jún 1843, Bergen, Nórsko – † 4. september 1907, Bergen) bol nórsky hudobný skladateľ.

## Životopis
Narodil sa a väčšinu života prežil v Bergene, jeho otec však bol Škót. Grieg študoval na konzervatóriu v nemeckom Lipsku a neskôr u dánskeho skladateľa Nielsa W. Gadea. Jeho dielo zaujalo napríklad skladateľa Franza Liszta, s ktorým sa niekoľkokrát stretol a písali si. 

Jeho hudba vychádza z národných tradícií Nórska a predovšetkým čerpá z nórskej ľudovej hudby. Bol veľkým romantikom, čo je poznať z každej jeho skladby, z ktorej vyviera láska k vlasti a láska k prírode. Napriek tomu, že nevytvoril žiadne rozsiahle dielo, ako napríklad operu alebo symfóniu, v oblasti drobných prác komornej hudby predstavuje výnimočný prínos. Dnes je však často nespravodlivo v zabudnutí, aj keď niektoré jeho skladby, ako napríklad *Dovregubbens hall* (, ) a *Morgenstemning* (, ), sú veľmi často hrané a radia sa do zlatého fondu klasickej hudby. 

Najväčšej obľube sa Grieg tešil u Nórov, ktorí ho veľmi uznávali a ktorým bola jeho hudba najbližšia. Keď v roku 1907 zomrel, vystrojili mu majestátny pohreb na ktorom sa zúčastnili tisíce ľudí. Dnes je jeho popol, spoločne s popolom jeho ženy, uložený v skale blízko jeho domu. 

Medzi jeho najvýznamnejšie diela patria:
* Koncert pre klavír a orchester a-mol
* Orchestrálne suity *[[Peer Gynt]]* založené na scénickej hudbe k hre Henrika Ibsena
* Holbergova Suita pre sláčikový orchester
* Lyrické kusy pre klavír (10 zošitov)
* Sláčikový kvartet g mol
* úpravy nórskych ľudových piesní pre štvorručný klavír

## Výber z diela




Synfónia c mol














## Iné projekty

Kategória:Nórski hudobní skladatelia
Kategória:Osobnosti na nórskych bankovkách
Kategória:Osobnosti z Bergenu
Metallica (album)

***Metallica*** (***Black Album***) je piaty štúdiový album americkej thrash metalovej kapely Metallica. Dodnes sa ho v USA predalo vyše 20 miliónov kusov a celosvetový predaj prekročil 33 miliónovú métu.

## Zoznam skladieb
# „Enter Sandman“ (Hammett, Hetfield, Ulrich) – 5:29
# „Sad but True“ (Hetfield, Ulrich) – 5:24
# „Holier Than Thou“ (Hetfield, Ulrich) – 3:47
# „The Unforgiven“ (Hammett, Hetfield, Ulrich) – 6:26
# „Wherever I May Roam“ (Hetfield, Ulrich) – 6:42
# „Don't Tread On Me“ (Hetfield, Ulrich) – 3:59
# „Through the Never“ (Hammett, Hetfield, Ulrich) – 4:01
# „Nothing Else Matters“ (Hetfield, Ulrich) – 6:29
# „Of Wolf and Man“ (Hammett, Hetfield, Ulrich) – 4:16
# „The God That Failed“ (Hetfield, Ulrich) – 5:05
# „My Friend of Misery“ (Newsted, Hetfield, Ulrich) – 6:47
# „The Struggle Within“ (Hetfield, Ulrich) – 3:51

## Zostava
* James Hetfield - spev, rytmická gitara      
* Kirk Hammett - rytmická a sólová gitara
* Lars Ulrich - bicie 
* Jason Newsted - basová gitara

## Single
* „Enter Sandman“ - 1991
* „The Unforgiven“ - 1991
* „Nothing Else Matters“ - 1992
* „Wherever I May Roam“ - 1992
* „Sad But True“ - 1992

## Rebríčkové umiestnenia

### Album

### Single

Kategória:Albumy Metallicy
Metallica (album)
Granát (munícia)

**Granát** je druh munície naplnený výbušninou, ktorej nálož trhaviny privádza k výbuchu časový alebo nárazový zapaľovač. Spravidla granát po iniciácii trhá obal a črepinami aj tlakovou vlnou ničí cieľ, ale napríklad dymové granáty sa používajú na vytvorenie dymovej clony a existujú aj granáty obsahujúce toxické látky alebo vyvolávajúce požiar.

Granát vznikol v 15. storočí, jeho použitie sa rozšírilo od čias rusko-japonskej vojny (1904 - 1905).

## Rozdelenie
**Podľa spôsobu dopravy na cieľ**
*ručný granát
*delostrelecký granát

**Podľa účinku**
*trieštivý granát
*trieštivotrhavý granát
*trhavý granát
*dymový granát – ručný aj delostrelecký
*zápalný granát
*oslepujúci granát

**Podľa zapaľovača**
*časový granát
*nárazový granát
*kombinovaný granát

**Špeciálne druhy**
*atómový granát – len delostrelecký
*protipancierový granát (najmä protitankový granát)

## Súvisiace články
* Molotovov koktail

Kategória:Granáty
Max Bruch

**Max Christian Friedrich Bruch** (* 6. január 1838, Kolín nad Rýnom – † 2. október 1920, Friedenau) bol nemecký hudobný skladateľ a dirigent.

## Životopis
Hudobné vzdelanie získal v Kolíne nad Rýnom u skladateľa a klaviristu Ferdinanda Hillera. Bruch bol činný ako učiteľ hudby, skladateľ a dirigent v mnohých nemeckých mestách: Mannheime (1862-1864), Koblenzi (1865-1867), Sondershausene (1867-1870), Berlíne a v Bonne (1870-1878). V čase, keď bol na vrchole svojej slávy pôsobil tri sezóny ako dirigent Liverpool Philharmonic Society (1880-1883). Od roku 1890 do konca svojej hudobnej činnosti v roku 1910 vyučoval kompozíciu na berlínskom konzervatóriu *[[Berlin Hochschule für Musik]]*. 

## Dielo
Bruchova hudba pokračuje v nemeckom štýle hudobného romantizmu a vyznačuje sa tradičnou štruktúrou hudobných foriem. Tým sa Bruch radí k skladateľom tzv. klasicko-romantickej syntézy, podobne ako napríklad Johannes Brahms, v kontraste s predstaviteľmi „Novej hudby“ (Ferenc Liszt, Richard Wagner). Vo svojej dobe bol Bruch známy predovšetkým ako autor zborovej hudby.

Bruchove dielo zahrňuje viac ako 200 opusov z ktorých najznámejšie sú:
* Husľový koncert č. 1 g mol, Op. 26
* ''Škótska fantázia'' pre husle a orchester, Op. 43
* *Kol Nidrei* - variácie pre violončelo a orchester 
* tri symfónie

## Iné projekty

Kategória:Osobnosti z Kolína nad Rýnom
Kategória:Nemeckí hudobní skladatelia
Kategória:Držitelia Radu Pour le Mérite
Calea zacatechichi

**Calea zacatechichi**, tiež *Calea ternifolia*, (ľudovo **horká tráva, list bohov, psia marihuana, zacatechichi**) je rastlina, ktorú domorodí Mexičania kmeňa Chontal v mexickom štáte Oaxaca používajú na komunikáciu so svetom duchov/bohov a veštenie, ako liek proti horúčke, proti vracaniu a na podporu chute do jedla. Podľa moderných štúdií rastlina zvyšuje u konzumenta aj počet snov, aj schopnosť ich zapamätania. Rastlina sa podáva rôzne – fajčí sa, robí sa z nej čaj, nakladá sa do alkoholu a podobne.

## Referencie a poznámky

Kategória:Liečivé rastliny
Kategória:Astrovaté
Kategória:Drogy
Zemepisný objav

**Zemepisné objavy** alebo **geografické objavy** alebo **objavné cesty (na Zemi)** je zaužívané označenie pre cesty (v užšom zmysle len Európanov), ktorými sa objavili geografické oblasti či miesta pre kultúrny okruh cestovateľov dovtedy neznáme, a/alebo ktoré zásadne ovplyvnili ďalší vývoj spoločnosti a ľudského poznania. Ide takmer výlučne o cesty po vode alebo súši. Najznámejšiu skupinu zemepisných objavov tvoria zámorské objavy.

Kategória:Geografia
Kategória:História
Archenhold-Sternwarte

thumb|Archenhold-Sternwarte, 2004
**Archenhold-Sternwarte** je observatórium v Nemecku (park Treptow v Berlíne; + 13°28,7'; +52°29,2' ; 41 m). V činnosti je od roku 1896, od roku 1909 súčasne ľudová hvezdáreň. Zameriava sa na popularizáciu astronómie, dejiny astronómie. 

## Vybavenie
* 68 cm refraktor (od roku I896), 
* 50 cm Cassegrainov reflektor, 
* 15 cm coudé refraktor, 
* 25 cm hľadač komét, 
* 12 cm astrograf, 
* celostat, 
* planetárium, 
* knižnica s historicky vzácnymi astronomickými dielami.

## Iné projekty

Kategória:Astronomické observatóriá v Nemecku
Kategória:Stavby v Berlíne
Hypsometer

**Hypsometer** môže byť:
* zastarano: akýkoľvek prístroj na meranie výšky
* vo fyzike: Fahrenheitom vymyslený prístroj, ktorým sa meria tlak vzduchu a/alebo nadmorská výška na základe toho, že bod varu vody sa mení so zmenou tlaku vzduchu, synonymum: výškomer, pozri hypsometer (tlakomer)
* v lesníctve: druh dendrometra, synonymá Faustmannov hypsometer, výškomer, pozri Faustmannov hypsometer
* v geodézii: prístroj na meranie zvislých uhlov používaný na topografické práca, pozri hypsometer (geodézia)
* v elektrotechnike: merač úrovne prenosu, pozri hypsometer (elektrotechnika)
Alföldská kultúra

**Alföldská kultúra** môže byť:
*kultúra s východnou lineárnou keramikou
*vekerzugská kultúra